ভালো কাজ, সততার জন্য সাপ্তাহিকভাবে স্বীকৃতি, পুরস্কার প্রদান, সহপাঠীদের সঙ্গে মিলমিশ, উপরের শ্রেণীর শিক্ষার্থীদের প্রতি সম্মান, স্নেহ ইত্যাদির প্রতি শিক্ষকের সুদৃষ্টি থাকতে হবে। কোনো শিক্ষার্থী টিফিন না আনলে বা শিক্ষা উপকরণের অভাব হলে সবাই মিলেমিশে তার অভাব দূর করা, অন্যান্য নৈতিক কাজ যেমন- সালাম, শিষ্টাচার, আচার-আচরণের পরিবর্তন, সাংস্কৃতিক কর্মকাণ্ড, বিতর্ক প্রতিযোগিতা খেলাধুলাসহ পাঠ্যবইয়ের পাশাপাশি পত্রিকা ও নানা জ্ঞান সমৃদ্ধ বই পাঠের অভ্যাস করতে হবে।